
	1.
	Noteikumu (grozījumu) projekts
 Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"
	Priekšlikums
Noteikumu projektā pašreiz paredzētais risinājums sadala monitoringa procesu divās sistēmās — vienošanās jāslēdz VIRSIS, bet pārējā pārvaldība notiek DAGR portālā. Tas ir neloģiski, sarežģī lietotāju darbu un palielina integrācijas riskus. Lūdzam precizēt noteikumu projektu, lai vienošanās slēgšana ir integrēta DAGR pašapkalpošanās portālā, kur jau notiek visa monitoringa pārvaldība.
Piedāvātā redakcija
-
	Dainis Valdmanis (SAM)

	2.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums
Lūdzam precizēt noteikumu projekta 6. punktu, nosakot detalizētākas prasības datu centriem, kur DAGR tiks izvietots.
Piedāvātā redakcija
6. Papildināt ar 7.1 punktu šādā redakcijā:
"7.1 Pārzinis nodrošina Datu izplatīšanas un pārvaldības platformas izvietošanu vismaz divos ģeogrāfiski nodalītos datu centros, kuru mēneša kumulatīvā pieejamība nav zemāka par 99,5%.”
	Dainis Valdmanis (SAM)

	3.
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" (Latvijas Vēstnesis, 2023, 213. nr.) šādus grozījumus:
	Priekšlikums
Lūdzam svītrot noteikumu projekta 14. punktu, kas paredz MK noteikumus papildināt ar 13.4. apakšpunktu, kurā noteikts, ka “Datu devēja savienotājs nodrošina atvērto un augstvērtīgo datu kopu izplatīšanu, izmantojot Latvijas Atvērto datu portālu data.gov.lv”. Šāda prasība nav tehniski pamatota un rada nevajadzīgu datu plūsmas sarežģījumu. Atvērto datu portālam (data.gov.lv) jau pastāv standartizētas ārējās saskarnes (API un CKAN mehānismi), kuras datu devēji var izmantot tiešai datu publicēšanai, nepiesaistot papildu starpniekplatformu. Līdz ar to prasība virzīt datus caur Datu izplatīšanas un pārvaldības platformu (DAGR) šajā gadījumā dublē jau esošu funkcionalitāti. Datu plūsmas organizēšana “no sistēmas → uz DAGR → uz data.gov.lv” rada papildu integrācijas izmaksas, papildu uzturēšanas izmaksas, lieku datu dublēšanu krātuvēs.
Piedāvātā redakcija
-
	Dainis Valdmanis (SAM)



